b'\n_START_ARTICLE_\nJan Ullrich\n_START_SECTION_\nDopingskandalen\n_START_PARAGRAPH_\nI juni 2006 ble det kjent at syklister som Ullrich, Ivan Basso, Joseba Beloki, Roberto Heras, Francisco Mancebo, Tyler Hamilton og Santiago Botero alle er nevnt i en dopingrapport fra spanske myndigheter._NEWLINE_30. juni 2006 ble det kjent at Ullrich og lagkamerat Oscar Sevilla, samt lagleder Rudy Pevenage, ble suspendert av sitt eget lag T-Mobile Team. Laget skal ha f\xc3\xa5tt beskjed fra Tour-arrang\xc3\xb8rene om at alle er involvert i dopingetterforskningen som har foreg\xc3\xa5tt i Spania. Storfavoritten i det \xc3\xa5rets Tour de France Ivan Basso, var ogs\xc3\xa5 involvert i dette. Basso ble ogs\xc3\xa5 suspendert fra sitt lag Team CSC. Jan Ullrich sa i 2007 at han legger opp._NEWLINE_Ullrich hadde v\xc3\xa6rt involvert i dopingbruk f\xc3\xb8r ogs\xc3\xa5. I 2002 ble han utestengt i seks m\xc3\xa5neder etter \xc3\xa5 ha blitt tatt for bruk av amfetamin. Ullrich hevdet han hadde tatt amfetaminet p\xc3\xa5 en fest, og at han angret veldig p\xc3\xa5 det han hadde gjort. Dessuten var han i en sv\xc3\xa6rt tung periode da han dopet seg. Han hadde slitt med kneskader og hadde dessuten alvorlige problemer med kj\xc3\xa6resten og var derfor mer mottagelig for \xc3\xa5 pr\xc3\xb8ve et slikt \xc2\xabpartydop\xc2\xbb. Disse faktorene, samt hans p\xc3\xa5stand om at han ikke hadde gjort det for \xc3\xa5 bedre sykkelprestasjonene sine, medvirket til at straffen ble s\xc3\xa5pass kort._NEWLINE_ _NEWLINE_Laget hans, Telekom, var selvsagt ikke forn\xc3\xb8yde med amfetaminbruken hans, og straffet ham ogs\xc3\xa5. Ullrich var misforn\xc3\xb8yd med m\xc3\xa5ten lagledelsen hadde h\xc3\xa5ndtert saken, og forlot derfor Telekom f\xc3\xb8r 2003-sesongen.'